《月夜至湘阴次华六梦鹿原韵》
明代·张瓒

击楫轻千里，归帆自远天。暮云青竹戍，夜月洞庭船。

岸火近偏暗，芦花秋更妍。故园风景好，相对已悠然。

作者简介：张瓒 ，直隶沧州人。弘治十八年，进士，授吏科给事中，累升兵部侍郎兼副都御史总制宣大偏保等处军务。嘉靖十四年（1533）三月升任兵部尚书，屡加阶至少保兼太子太保。张瓒贪庸鬻爵，专结宦官，纤悉必知，得为之备。虽屡被言官弹劾，先后不下数十章，然终不失宠。嘉靖二十一年十月二十九日逝世，赠太保，谥恭襄。